Presa germană a susținut că fostul şef al echipei Force India şi HRT, Colin Kolles, ar fi interesat de cele două locuri vacante ce ar putea apărea în sezonul 2015 în Formula 1. Dar Dacia, cunoscută pentru modelele Logan şi Duster, a negat informaţiile, scrie inautonews.com.

"Noi nu ştim nimic în legătură cu aceste zvonuri. Nu s-a menţionat un astfel de interes iar perioada de timp este mult prea scurtă", a declarat un purtător de cuvânt al Dacia pentru site-ul olandez Racexpress.

Dacia este deţinută de producătorul auto francez Renault, care este prezent în Formula 1.